પીએમએસ સિક્યુરિટીઝના ભદ્રેશ મહેતાનું કહેવું હતું કે, સેન્સેક્સમાં તેજી હોવા છતાં રોકાણકારોમાં ઉત્સાહનો અભાવ આને કારણે જ રહ્યો છે. આથી વર્તમાન તેજીને બ્રોડબેઇઝ તેજી ગણી શકાય નહીં. આ ઉપરાંત છેલ્લા પાંચ મહિના દરમિયાન સેક્ટોરલ આંકની સ્થિતિ જોઇએ તો આઇટી, ફાર્મા કે એફએમસીજી આંકને બાદ કરતાં અન્ય આંકોમાં નકારાત્મક રિટર્ન જોવાયું છે. બેન્ક શેરોના ભાવ પર નજર નાખીયે તો અપવાદરૂપ શેરોને બાદ કરતાં મોટા ભાગના ભાવ પાંચ મહિના દરમિયાન ઘટેલા જોવા મળશે. બેન્ક નિફ્ટી ડેરિવેટિવ્ઝ સેગમેન્ટમાં સૌથી સક્રિય કોન્ટ્રાક્ટ રહ્યો છે પણ તે હજી પણ બ્રેકઆઉટ આપવામાં નિષ્ફળ રહી છે અને 27,000ના સ્તરની આસપાસ અથડાઈ ગઈ છે. બેન્ક શેરોમાં ખાસ કરીને યશ બેન્ક, એચડીએફસી બેન્ક, કોટક બેન્ક કે ઇન્ડ્સઇન્ડ બેન્ક શેરો સિવાય અન્ય બેન્કિંગ શેરોમાં તેજીનો અભાવ રહ્યો છે.